விஜயநகரப் பேரரசர் கிருஷ்ணதேவராயர் காலத்துக் கோபுரம்
**காஞ்சிபுரம் ஏகாம்பரநாதர் கோயில்** (*Ekambareswarar Temple*) என்பது பழைய சமய நூல்களில் திருக்கச்சியேகம்பம் எனக் குறிப்பிடப்படுகிறது. தேவாரப் பாடல் பெற்ற தலங்களில் தொண்டை நாட்டுத் தலங்களில் ஒன்றாகும். இந்தியாவின் தமிழகத்தில் காஞ்சிபுரம் நகரில் அமைந்துள்ளது. இது பஞ்சபூத தலங்களில் ஒன்றாகும். இத்தலத்தின் தலவிருட்சம் மாமரம் ஆகும்.

திருக்குறிப்புத் தொண்ட நாயனார், ஐயடிகள் காடவர்கோன் நாயனார், கழற்சிங்க நாயனார் ஆகியோரின் அவதாரத்தலம் மற்றும் சாக்கிய நாயனார் முக்தியடைந்த தலம் இதுவாகும்.

திருத்தல வரலாறு
---------------

இத்தலத்தின் இறைவியான ஏலவார்குழலி அம்மையார், உலகம் உய்யவும், ஆகமவழியின்படி ஈசனை பூசிக்கவும் கயிலையிலிருந்து காஞ்சிபுரத்திற்கு எழுந்தருளினார். அங்கு கம்பையாற்றின் கரையில் திருவருளால் முளைத்து எழுந்த சிவலிங்கத் திருவுருவைக் கண்டு பூசித்தார். அதுபொழுது கம்பை மாநதி பெருக்கெடுத்து வந்தது. அம்மையார் பயந்து பெருமானை இறுகத் தழுவிக்கொண்டார். அப்பொழுது இறைவனது லிங்கத் திருமேனி குழைந்து வளைத்தழும்பும் முலைத் தழும்பும் தோன்றக் காட்சியருளினார். அதுகாரணம்பற்றித் சிவனுக்கு தழுவக் குழைந்தநாதர் என்னும் பெயர் உண்டாயிற்று.

திருத்தலப் பெருமை
-----------------

மாமரம் இக்கோயிலில் மூம்மூர்த்திகள் வழிபட்ட கம்பர் ( வெள்ளக்கம்பர், கள்ளக் கம்பர், நல்லக்கம்பர்) அமைய பெற்றமையால் திருவேகம்பம் என்ற பெயர் பெற்றது.

இது முத்தி தரும் தலங்கள் ஏழனுள் முதன்மை பெற்றது. சூளுறவு பிழைத்ததின் காரணமாகத், திருவொற்றியூர் எல்லையைத் தாண்டிய அளவில் இருகண்பார்வைகளும் மறையப் பெற்ற சுந்தரமூர்த்தி நாயனார்க்கு இடக்கண் பார்வையை இறைவர் கொடுத்தருளிய தலம் இது. தல வெண்பாக்களைப் பாடிய ஐயடிகள் காடவர்கோன் நாயனார், திருக்குறிப்புத் தொண்ட நாயனார், சாக்கிய நாயனார் ஆகிய நாயன்மார்கள் ஆவர். இங்கு பிரம்மா, விஷ்ணு, உருத்திரர் என்னும் மூவரும் பூசித்த இலிங்கங்கள் இருக்கின்றன. அவைகள் முறையே வெள்ளக்கம்பம், கள்ளக் கம்பம், நல்ல கம்பம் என்னும் பெயர்களுடன் விளங்குகின்றன.

இக்கச்சி ஏகம்பத்திற்கு மாத்திரம் திருமுறைகளில் பன்னிரண்டு பதிகங்கள் இருக்கின்றன. இவை சமயக் குரவர்கள் நால்வரில் மூவரால் பாடப் பெற்றவை. இவ்வூரில் கச்சியேகம்பத்துடன் கச்சி மேற்றளி, கச்சிஓணகாந்தன்றளி, கச்சிநெறிக்காரைக்காடு, கச்சியநேகதங்காவதம் என்னும் தேவாரம் பெற்ற கோயில்களும் கச்சி மயானம் என்னும் ஒரு வைப்புத்தலமும் ஆக ஆறுகோயில்கள் இருக்கின்றன. இவைகளுள் கச்சிமயானம், திருக்கச்சி ஏகம்பத்தினுள் கொடி மரத்தின் முன்னுள்ளது.

கோயில் வரலாறு
-------------

ஏகாம்பரேஸ்வரர் கோயில் என்றும் அழைக்கப்படும் இது, காஞ்சிபுரத்திலுள்ள பழமையான கோயில்களுள் ஒன்று. பல்லவர் காலத்திலேயே சிறப்புற்றிருந்ததாகக் கருதப்படும் இக்கோயில், இரண்டாம் நரசிம்ம பல்லவனால் கட்டப்பட்ட கைலாசநாதர் கோயிலுக்குப் பிற்பட்டது எனக் கருதப்பட்டாலும், இக் கோயில் வளாகத்தில் கண்டெடுக்கப்பட்ட, இம் மன்னன் காலத்துக்கு முற்பட்ட கல்வெட்டுக்கள், இவ்விடத்தில் செங்கல்லால் கட்டப்பட்ட கோயிலொன்று முன்னரே இருந்திருக்கலாமோ என்ற ஐயப்பாட்டை வரலாற்றாய்வாளர் மத்தியில் ஏற்படுத்தியுள்ளது. எப்படியும் இக்கோயில் 1300 ஆண்டுகளுக்கு மேற்பட்ட பழமை உடையது என்று கருதப்படுகின்றது.

ஏகாம்பரேஸ்வரர் கோயில் மண்டபம்
இக்கோயிலிலே பல்லவர் காலந்தொட்டு நாயக்கர் காலம் வரை பல்வேறு மன்னர்களும் திருப்பணிகள் செய்தமைக்கு ஆதாரமாக அவர்களுடைய கல்வெட்டுக்கள் பல இவ்வளாகத்தினுள் காணப்படுகின்றன. இக்கோயிலின் தெற்கு வாயிலில் காணப்படும் பெரிய இராஜ கோபுரம், விஜயநகர அரசனான கிருஷ்ண தேவராயரால் கட்டப்பட்டது. இதன் காலம் பொ.ஊ. 1509 எனக் கல்வெட்டுக்களிலிருந்து அறிய முடிகின்றது. இங்கே விஜயநகர மன்னர் காலத்திய ஆயிரங்கால் மண்டபம் ஒன்றும் உண்டு. இம் மண்டபம் அதற்கு முன், நூற்றுக்கால் மண்டபமாக இருந்ததாகவும், அது பிற்காலச் சோழர்கள் ஆட்சியில் கட்டப்பட்டுப் பிற்காலத்தில் திருத்தப்பட்டதாகவும் தெரிகின்றது.

இக்கோயிலின் வெளிமதில் பொ.ஊ. 1799 இல் ஹாச்ஸன் என்பவரால் புதுப்பிக்கப்பட்டது. அதில் இங்கு பாழ்பட்டு கிடந்த பழைய சிலைகள் உள்ளிட்ட புத்தர் மகாநிர்வாணம் முதலிய உருவங்கள் எல்லாமும் இக்கோயிலோடுu சேர்த்து புதுப்பிக்கப்பட்டன. இச்சிலையில் சில பகுதியில் மகேந்திரன் காலத்து எழுத்துக்கள் சில இருக்கின்றன. சில இடங்களில் விஜயநகரச் சின்னங்கள் (வராகமும் கட்கமும்) இருக்கின்றன. முன்மண்டபத்தில் இருக்கும் ஒரு சிலை ஆதித்த கரிகாலன் உருவம் என்பர். அதற்குத் தாடி இருக்கிறது. சுவாமிசந்நிதி கிழக்கு. ஆனால், கோபுரவாயில் தெற்கே இருக்கின்றது.

பாடற் தொகுப்புகள்
-----------------

திருவாவடுதுறை ஆதீனத்து மாதவச்சிவஞானயோகிகள் அருளிய காஞ்சிப்புராணமும், கச்சியப்பமுனிவர் அருளியதும், அதனுடைய இரண்டாங்காண்டமென்று சொல்லப்படுவதுமாகிய காஞ்சிப்புராணமும், கச்சியப்பமுனிவர் இயற்றிய கச்சி ஆனந் தருத்திரேசர் வண்டுவிடுதூதும், இரட்டையர்கள் பாடிய ஏகாம்பர நாதர் உலாவும், பட்டினத்துப்பிள்ளையார் அருளிய திருவேகம்ப முடையார் திருவந்தாதியும், மாதவச்சிவஞான யோகிகள் அருளிய கச்சி ஆனந்தருத்திரேசர் பதிகம், திருவேகம்பர் ஆனந்தக்களிப்பு, திரு ஏகம்பர் (யமக) அந்தாதி ஆகிய இவைகளும் இத்தலத்தைப்பற்றிய நூல்களாகும்.

கல்வெட்டுக்கள்
--------------

1. திருக்கோயிலுள் முன்னால் இருப்பதும் மேற்குப் பார்வையுள்ளதும் மயானேசுவரர் ஆலயம். அதில் மட்டும் பதினைந்து கல்வெட்டுக்கள் படி எடுக்கப்பட்டன. அவைகளில் காகதீயகணபதி (பொ.ஊ. 1250) சோழர்களில் உத்தமன், இராசராசன், இராசாதிராசன், குலோத்துங்கன், இராசராசன்ருருபிறரில் விஜயகண்ட கோபாலன், விஜயநகரசதாசிவன் முதலியோர்களின் கல்வெட்டுக்கள் இருக்கின்றன. உத்தம சோழன் கல்வெட்டில் வீரராணியார் அவன் தேவி எனக் கூறுகிறது.

2. நடராசர் மண்டபத்தில் புக்கராயன் (பொ.ஊ. 1406) கல்வெட்டு மூன்று இருக்கின்றன.

3. ஆயிரக்கால் மண்டபத்தில் வடமொழி சுலோகம் ஒன்று செதுக்கப்பட்டிருக்கிறது.

4. சபாநாயகர் கோயிலில் உள்ள கல்வெட்டு, பாண்டிய புவனேஸ்வரன் சமரகோலாகலன் (பொ.ஊ. 1469) ஏகம்பர் காமாட்சியம்மன் ஆலயங்களுக்குப் பாண்டிநாட்டு ஊர்கள் இரண்டு கொடுத்தான் எனத் தெரிவிக்கிறது. காகதீயகணபதி (பொ.ஊ. 1250) காலத்தில் அவர் மந்திரி சாமந்தபோஜன் ஓர் ஊரைத் தானம் செய்தான். மற்றும் விஜயகண்ட கோபாலனது கல்வெட்டு ஒன்றில் அவன் அரசுபெற்றது பொ.ஊ. 1250 எனத் தெரிகிறது.

5. ராயர்மண்டபத்தில் கம்பண உடையார் ஆனந்த ஆண்டுக் கல்வெட்டு இருக்கிறது.

6. காமாட்சி அம்மன் கோயில் அச்சுதராயன் (பொ.ஊ. 1534) படையெடுத்து வெற்றியடைந்து கோயிலுக்கு எட்டு ஊர்கள் கொடுத்த செய்தி கண்டிருக்கிறது.

7. கோபுரம்: விஜயநகரமல்லிகார்ச்சுனனுடைய (பொ.ஊ. 1456) கல்வெட்டு இருக்கிறது.

வெளி இணைப்புக்கள்
-----------------

* ஏகாம்பரநாதர் திருக்கோயில் - தல வரலாறு
* கோயில் வரலாறு
* காஞ்சிபுரம் கோயில்களின் சாலைகள் வரைபடம்.
* வேங்கடம் முதல் குமரி வரை/கச்சி ஏகம்பன்

சென்னைக்கு அருகில் உள்ள சிவன் தலம். மேலும் திருமாலின் திவ்வியதேசங்களின் ஒன்றாகும்.

மேற்கோள்கள்
-----------

விக்கிமீடியா பொதுவகத்தில்,  
 ***Ekambareswarar Temple***   
என்பதின் ஊடகங்கள் உள்ளன. 

* ஏகாம்பரநாதர் திருக்கோயில் - தல வரலாறு

1. ↑   பு.மா.ஜெயசெந்தில்நாதன், திருமுறைத்தலங்கள், வர்த்தமானன் பதிப்பகம், சென்னை, 2009
2. ↑  தமிழகச் சிவாலயங்கள்-308; திருமகள் நிலையம்; பக்கம் 37,38
3. ↑  "காப்பகப்படுத்தப்பட்ட நகல்". 2015-07-25 அன்று மூலம் பரணிடப்பட்டது. 2014-08-08 அன்று பார்க்கப்பட்டது.
4. ↑  South Indian Inscriptions, Volume IV

படத்தொகுப்பு
------------

* 
* 
* 
* 
* 
* 
* 

| திருக்கச்சிஏகம்பம் |
| --- |
| முந்தைய திருத்தலம்:**[[]]** | **தேவாரம் பாடல் பெற்ற தொண்டை நாட்டுத் தலம்** | அடுத்த திருத்தலம்**திருக்கச்சிமேற்றளி** |
| தேவாரப்பாடல் பெற்ற தொண்டை நாட்டுத் திருத்தல எண்: **1** | தேவாரப்பாடல் பெற்ற திருத்தல எண்: **233** |

| தேவாரம் பாடல் பெற்ற சிவாலயங்களில் தொண்டை நாட்டுத் திருத்தலங்கள் |
| --- |
| 
* திருக்கச்சிஏகம்பம்
* திருக்கச்சிமேற்றளி
* திருஓணகாந்தன்தளி
* திருக்கச்சிஅனேகதங்காவதம்
* திருக்கச்சிநெறிக்காரைக்காடு
* திருக்குரங்கணில்முட்டம்
* திருமாகறல்
* திருவோத்தூர்
* திருவன்பார்த்தான்பனங்காட்டூர்
* திருவல்லம்
* திருமாற்பேறு
* திருஊறல்
* திருஇலம்பையங்கோட்டூர்
* திருவிற்கோலம்
* திருவாலங்காடு
* திருப்பாசூர்
* திருவெண்பாக்கம்
* திருக்கள்ளில்
* திருக்காளத்தி
* திருவொற்றியூர்
* திருவலிதாயம்
* வடதிருமுல்லைவாயில்
* திருவேற்காடு
* திருமயிலை
* திருவான்மியூர்
* திருக்கச்சூர்
* திருஇடைச்சுரம்
* திருக்கழுக்குன்றம்
* திருஅச்சிறுப்பாக்கம்
* திருவக்கரை
* திருஅரசிலி
* திருஇரும்பைமாகாளம்

 |

| * பா
* உ
* தொ
காஞ்சிபுரம் மாவட்டத்திலுள்ள சிவன் கோயில்கள் |
| --- |
| சிவாலயங்கள் | அங்கம்பாக்கம் அம்பலவாணச்சுவரர் கோயில் ● அச்சிறுபாக்கம் ஆட்சீசுவரர் கோயில் ● எலுமியன்கோட்டூர் தெய்வநாயகேசுவரர் கோயில் ● காஞ்சிபுரம் சத்ததானத் தலங்கள் ● காஞ்சிபுரம் அமரேசுவரர் கோயில் ● காஞ்சிபுரம் ஆனந்த ருத்ரேசர் கோயில் ● காஞ்சிபுரம் இரண்யேசர் கோயில் ● காஞ்சிபுரம் பிறவாதீசுவரர் கோயில் ● காஞ்சிபுரம் இறவாதீசுவரர் கோயில் ● காஞ்சிபுரம் ஏகாம்பரநாதர் கோயில் ● காஞ்சிபுரம் கைலாசநாதர் கோயில் ● காஞ்சிபுரம் சத்யநாதர் கோயில் ● காஞ்சிபுரம் திருமேற்றளீசுவரர் கோயில் ● காஞ்சிபுரம் பராசரேசுவரர் கோயில் ● காஞ்சிபுரம் புண்ணியகோடீசுவரர் கோயில் ● காஞ்சிபுரம் மணிகண்டீசுவரர் கோயில் ● காஞ்சிபுரம் சாந்தாலீசுவரர் கோயில் ● காஞ்சிபுரம் ஆதீபிதேசர் கோயில் ● காஞ்சிபுரம் முத்தீசுவரர் கோயில் ● காஞ்சிபுரம் பணாதரேசர் கோயில் ● காஞ்சிபுரம் பிரமபுரீசுவரர் கோயில் ● காஞ்சிபுரம் காயாரோகணேசுவரர் கோயில் ● காஞ்சிபுரம் சித்தீசர் கோயில் ● காஞ்சிபுரம் அரிசாபபயம் தீர்த்த ஈசுவரர் கோயில் ● காஞ்சிபுரம் இட்டசித்தீசுவரர் கோயில் ● காஞ்சிபுரம் கச்சபேசுவரர் கோயில் ● காஞ்சிபுரம் சுவரகரேசுவரர் கோயில் ● காஞ்சிபுரம் உபமன்னீசுவரர் கோயில் ● காஞ்சிபுரம் வீரராகவேசுவரர் கோயில் ● காஞ்சிபுரம் பலபத்திரராமேசுவரர் கோயில் ● காஞ்சிபுரம் வன்மீகநாதர் கோயில் ● காஞ்சிபுரம் சோளீசுவரர் கோயில் ● காஞ்சிபுரம் தக்கேசுவரர் கோயில் ● காஞ்சிபுரம் முப்புராரீசர் கோயில் ● காஞ்சிபுரம் வாணேசுவரர் கோயில் ● காஞ்சிபுரம் தவளேசுவரர் கோயில் ● காஞ்சிபுரம் மகாலிங்கேசுவரர் கோயில் ● காஞ்சிபுரம் வீராட்டகாசர் கோயில் ● காஞ்சிபுரம் பாண்டவேசுவரர் கோயில் ● காஞ்சிபுரம் மச்சேசுவரர் கோயில் ● காஞ்சிபுரம் அபிராமேசுவரர் கோயில் ● காஞ்சிபுரம் கண்ணேசர் கோயில் ● காஞ்சிபுரம் மாசாத்தன்தளீசுவரர் கோயில் ● காஞ்சிபுரம் அனந்த பத்மநாபேசர் கோயில் ● காஞ்சிபுரம் கச்சி மயானேசுவரர் கோயில் ● காஞ்சிபுரம் பணாமணீசுவரர் கோயில் ● காஞ்சிபுரம் எமதரும லிங்கேசுவரர் கோயில் ● காஞ்சிபுரம் முக்கால ஞானேசுவரர் கோயில் ● காஞ்சிபுரம் மதங்கீசுவரர் கோயில் ● காஞ்சிபுரம் ஐராவதேசர் கோயில் ● காஞ்சிபுரம் மாண்டகன்னீசுவரர் கோயில் ● காஞ்சிபுரம் அக்னீசுவரர் கோயில் ● காஞ்சிபுரம் சௌனகேசர் கோயில் ● காஞ்சிபுரம் கற்கீசுவரர் கோயில் ● காஞ்சிபுரம் உற்றுக்கேட்ட முத்தீசர் கோயில் ● காஞ்சிபுரம் காமேசுவரர் கோயில் ● காஞ்சிபுரம் தீர்த்தேசுவரர் கோயில் ● காஞ்சிபுரம் கங்காவரேசுவரர் கோயில் ● காஞ்சிபுரம் காசி விசுவநாதர் கோயில் ● தாமல் நரசிங்கேசுவரர் கோயில் ● காஞ்சிபுரம் இராமேசுவரர், இலட்சுமீசுவரர் கோயில் ● காஞ்சிபுரம் செவ்வந்தீசர் கோயில் ● காஞ்சிபுரம் பரிதீசுவரர் கோயில் ● காஞ்சிபுரம் சந்திரேசுவரர் கோயில் ● காஞ்சிபுரம் முத்தீசுவரர் கோயில் (முத்தீசம்) ● காஞ்சிபுரம் ரோமசரேசுவரர் கோயில் ● காஞ்சிபுரம் சொக்கீசுவரர் கோயில் ● காஞ்சிபுரம் மாகாளேசுவரர் கோயில் ● காஞ்சிபுரம் தேவசேனாபதீசுவரர் கோயில் ● காஞ்சிபுரம் மார்க்கண்டேசுவரர் கோயில் ● காஞ்சிபுரம் மங்களேசுவரர் கோயில் ● காஞ்சிபுரம் இராமனதீசுவரர் கோயில் ● காஞ்சிபுரம் வெள்ளக் கம்பர் கோயில் ● காஞ்சிபுரம் மாயவனீசுவரர் கோயில் ● காஞ்சிபுரம் நல்லகம்பர் கோயில் ● காஞ்சிபுரம் வாலீசுவரர் கோயில் ● காஞ்சிபுரம் ரிசபேசுவரர் கோயில் ● காஞ்சிபுரம் கங்கணேசுவரர் கோயில் ● காஞ்சிபுரம் விண்டுவீசர் கோயில் ● காஞ்சிபுரம் அகத்தீசுவரர் கோயில் ● காஞ்சிபுரம் மத்தள மாதவேசுவரர் கோயில் ● காஞ்சிபுரம் லிங்கபேசர் கோயில் ● காஞ்சிபுரம் மல்லிகார்சுனர் கோயில் ● காஞ்சிபுரம் விடுவக்சேனேசுவரர் கோயில் ● காஞ்சிபுரம் ஆயிரத்தெட்டு சிவலிங்கம் ● தாமல் வராகீசுவரர் கோயில் ● திருப்புட்குழி மணிகண்டீசுவரர் கோயில் ● சேலையூர் அமிர்தகடேசுவரர் கோயில் ● திருக்கச்சிஅனேகதங்காவதம் ● திருக்கச்சிநெறிக்காரைக்காடு ● திருக்கச்சூர் கச்சபேஸ்வரர் கோயில் ● திருக்கழுக்குன்றம் வேதகிரீஸ்வரர் கோயில் ● திருமாகறல் திருமாகறலீஸ்வரர் கோயில் ● திருவடிசூலம் ஞானபுரீஸ்வரர் கோயில் ● திருவெண்காட்டீசுவரர் கோயில், மதுராந்தகம் ● திருவேற்காடு வேதபுரீஸ்வரர் கோயில் ● பையனூர் எட்டீசுவரர் கோயில் ● மாகரல் திருமாகரலீஸ்வரர் கோயில் ● மாடம்பாக்கம் தேனுபுரீசுவரர் கோயில் |